Ο **Μάρκο Γκούντουριτς** (σερβικά κυριλλικά: Марко Гудурић‎) (γενν. 8 Μαρτίου 1995) είναι Σέρβος επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για τη Φενέρμπαχτσε.

Σταδιοδρομία σε συλλόγους
-------------------------

### Ερυθρός Αστέρας (2013–2017)

Ο Γκούντουριτς ξεκίνησε την καλαθοσφαίριση στις ομάδες νέων του Ερυθρού Αστέρα και υπέγραψε το πρώτο του επαγγελματικό συμβόλαιο τον Απρίλιο του 2013. Έπαιξε δύο σεζόν για την αναπτυξιακή ομάδα του Ερυθρού Αστέρα, την ΚΚ ΦΜΠ.

Στις 30 Σεπτεμβρίου 2015, ο Γκούντουριτς υπέγραψε νέο τετραετές συμβόλαιο με τον Ερυθρό Αστέρα. Στις 15 Οκτωβρίου 2015, έκανε το ντεμπούτο του στην Ευρωλίγκα εναντίον της Στρασμπούρ, έχοντας 6 πόντους, 4 ασίστ, 3 ριμπάουντ και 4 κλεψίματα. Μία από τις καλύτερες στιγμές του ήταν απέναντι στη Ρεάλ Μαδρίτης, όταν είχε ένα κρίσιμο κάρφωμα για να προηγηθεί ο Ερυθρός Αστέρας με +4 ένα λεπτό πριν το τέλος του αγώνα στις 27 Νοεμβρίου 2015. Στις 18 Δεκεμβρίου 2015, ο Ερυθρός Αστέρας έπαιξε έναν αγώνα εναντίον της Μπάγερν Μονάχου για την πρόκριση στο TOP 16 της Ευρωλίγκα, με τον Γκούντουριτς να σημειώνει μερικά εκπληκτικά τρίποντα και να έχει 16 πόντους σε μια εκπληκτική νίκη επιστροφής μπροστά σε τρελή ατμόσφαιρα στην Αρένα Αλεξάνταρ Νίκολιτς. Στις 5 Ιουλίου 2016, σημείωσε ένα buzzer beater 3 πόντων εναντίον της Παρτίζαν στο 2ο Παιχνίδι των τελικών του Πρωταθλήματος Σερβίας για να εξασφαλίσει το προβάδισμα του Ερυθρού Αστέρα με 2-0 και το τελικό αποτέλεσμα με 86-87.

Ο Γκούντουριτς ξεκίνησε τη δεύτερη σεζόν του στην Ευρωλίγκα με 21 πόντους, 5 ασίστ και 4 ριμπάουντ, σε μια νίκη εναντίον της Μπαρτσελόνα στον 3ο γύρο.

### Φενέρμπαχτσε (2017–2019)

Στις 14 Ιουλίου 2017, ο Γκούντουριτς υπέγραψε τετραετές συμβόλαιο με την τουρκική Φενέρμπαχτσε.

Στην Ευρωλίγκα 2017–18, η Φενέρμπαχτσε κατάφερε να φτάσει στο Φάιναλ Φορ, για τέταρτη συνεχόμενη φορά. Τελικά, έχασε από τη Ρεάλ Μαδρίτης με 80–85 στον τελικό. Σε 36 παιχνίδια στην Ευρωλίγκα, είχε μέσο όρο 6,7 πόντους, 1,6 ριμπάουντ και 1,9 ασίστ ανά αγώνα, ενώ είχε και πολύ υψηλά ποσοστά ευστοχίας.

Τη σεζόν 2018-19 της Ευρωλίγκα, ο Γκούντουριτς ήταν ανάμεσα στα πιο πολύτιμα μέλη του ρόστερ που έφεραν τη Φενέρμπαχτσε στην 5η συνεχόμενη εμφάνισή της στο Φάιναλ Φορ. Ωστόσο, έχασε στον ημιτελικό αγώνα από την Αναντολού Εφές και αργότερα ξανά στον αγώνα για την 3η θέση από τη Ρεάλ Μαδρίτης. Κατά τη διάρκεια της σεζόν, ο Γκούντουριτς είχε μέσο όρο 9,4 πόντους και 2,2 ασίστ ανά παιχνίδι, ενώ σκόραρε με 47,7% από το τρίποντο. Στο τέλος της σεζόν, η Φενέρμπαχτσε έχασε το πρωτάθλημα Τουρκίας, αφού ηττήθηκε με 4–3 στους Τελικούς των Πλάι Οφ 2019 από την Αναντολού Εφές.

### Μέμφις Γκρίζλις (2019–2020)

Στις 31 Ιουλίου 2019, ο Γκούντουριτς υπέγραψε πολυετές συμβόλαιο με τους Μέμφις Γκρίζλις. Στις 23 Οκτωβρίου 2019, ο Γκούντουριτς έκανε το ντεμπούτο του στο ΝΒΑ, σε μία ήττα με 101–120 από τους Μαϊάμι Χιτ, όπου κατέγραψε 9 πόντους, 2 ριμπάουντ και 2 ασίστ. Στις 30 Ιανουαρίου 2020, ο Γκούντουριτς αποβλήθηκε για ένα παιχνίδι χωρίς αμοιβή, επειδή έφυγε από τον πάγκο κατά τη διάρκεια του αγώνα των Γκρίζλις εναντίον των Νιου Γιορκ Νικς. Στις 15 Δεκεμβρίου, ο Γκούντουριτς αποδεσμεύθηκε από τους Γκρίζλις.

### Επιστροφή στη Φενέρμπαχτσε (2020–σήμερα)

Στις 18 Δεκεμβρίου 2020, ο Γκούντουριτς υπέγραψε συμβόλαιο με τη Φενέρμπαχτσε μέχρι το τέλος της σεζόν 2022-2023.

Εθνική ομάδα
------------

Ο Γκούντουριτς αγωνίστηκε με την Εθνική Σερβίας στο Ευρωμπάσκετ 2017, όπου κέρδισε το αργυρό μετάλλιο, μετά την ήττα στον τελικό από τη Σλοβενία.

Στο Παγκόσμιο Κύπελλο του 2019, η Σερβία χαρακτηρίστηκε ως φαβορί για την κατάκτηση του τροπαίου, αλλά τελικά αποκλείστηκε στους προημιτελικούς από την Αργεντινή. Με νίκες επί των Ηνωμένων Πολιτειών και της Τσεχίας τερμάτισε στην 5η θέση. Ο Γκούντουριτς είχε μέσο όρο 5,6 πόντους, 1,1 ριμπάουντ και 1,1 ασίστ σε 7 αγώνες.

Με τη Σερβία, αγωνίστηκε στο Ευρωμπάσκετ 2022.

Στατιστικά σταδιοδρομίας
------------------------

### ΝΒΑ

#### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2019–20 | Μέμφις | 44 | 0 | 11.0 | .395 | .301 | .923 | 1.7 | 1.0 | .3 | .2 | 3.9 |
| Σταδιοδρομία | 44 | 0 | 11.0 | .395 | .301 | .923 | 1.7 | 1.0 | .3 | .2 | 3.9 |

Παραπομπές
----------

1. ↑  *RealGM*. 27837. Ανακτήθηκε στις 4  Απριλίου 2022.
2. ↑  «Profesionalni ugovor i Marku Guduriću» (στα Σερβικά). kkcrvenazvezda.rs. 3 Απριλίου 2013. Αρχειοθετήθηκε από το πρωτότυπο στις 30 Ιουνίου 2018. Ανακτήθηκε στις 27 Σεπτεμβρίου 2022.
3. ↑  «Gudurić produžio ugovor sa Crvenom zvezdom» (στα sr). *sport.blic.rs*. Tanjug. 30 September 2015.. Ανακτήθηκε στις 30 September 2015.
4. ↑  «Radonjić: Cilj titula, pratimo situaciju u SAD» (στα sr). *b92.net*. 30 September 2015.. Ανακτήθηκε στις 30 September 2015.
5. ↑  «Champs add Guduric on long-term contract». *Euroleague.net*. 14 July 2017.. Ανακτήθηκε στις 14 July 2017.
6. ↑  «Real Madrid is 2018 EuroLeague champion». *euroleague.net*. 20 May 2018.. Ανακτήθηκε στις 20 May 2018.
7. ↑  Erel, Fatih (19 May 2019). «Real Madrid claim 3rd place in Turkish Airlines EuroLeague». *aa.com.tr*.. Ανακτήθηκε στις 1 July 2019.
8. ↑  «Anadolu Efes win Turkish basketball league title». *hurriyetdailynews.com*. 22 June 2019.. Ανακτήθηκε στις 1 July 2019.
9. ↑  «Memphis Grizzlies sign Marko Gudurić to multi-year contract». *NBA.com*. 31 July 2019.. Ανακτήθηκε στις 31 July 2019.
10. ↑  «Butler misses Miami debut, Heat beat Grizzlies 120-101». *ESPN.com*. 23 Οκτωβρίου 2019. Ανακτήθηκε στις 23 Οκτωβρίου 2019.
11. ↑  «Knicks' Payton, Grizzlies' Guduric and Jackson Jr. suspended; Knicks' Morris Sr. and Grizzlies' Crowder fined». *NBA*. 31 Ιανουαρίου 2020. Ανακτήθηκε στις 11 Οκτωβρίου 2021.
12. ↑  «Memphis Grizzlies sign Zhaire Smith and Bennie Boatwright». *nba.com*. Ανακτήθηκε στις 15 Δεκεμβρίου 2020.
13. ↑  «Marko Guduric joins Fenerbahçe Beko». *fenerbahce.org*. Ανακτήθηκε στις 18 Δεκεμβρίου 2020.
14. ↑  «Slovenia overcome injuries to claim historic title in Dragic's swansong» (στα αγγλικά). *FIBA.basketball*. 17 September 2017.. Ανακτήθηκε στις 17 September 2017.
15. ↑  Curkovic, Igor (28 August 2019). «FIBA Basketball World Cup Power Rankings, Volume 3». *fiba.basketball*.. Ανακτήθηκε στις 14 September 2019.
16. ↑  «Argentina upsets Olympic silver medalist Serbia in FIBA World Cup quarterfinals». *nbcsports.com*. 10 September 2019.. Ανακτήθηκε στις 14 September 2019.
17. ↑  «Serbia defeats USA in FIBA World Cup consolation round play». *nba.com*. 12 September 2019.. Ανακτήθηκε στις 14 September 2019.
18. ↑  T. P. (14 September 2019). «Bogdanović ponovo briljirao – Srbiji peto mesto u Kini» (στα sr).. Ανακτήθηκε στις 14 September 2019.
19. ↑  «Marko Guduric - Player Profile - FIBA.basketball». *fiba.basketball*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μάρκο Γκούντουριτς** |

* Μάρκο Γκούντουριτς στο aba-liga.com
* Μάρκο Γκούντουριτς στο draftexpress.com
* Μάρκο Γκούντουριτς στο eurobasket.com
* Μάρκο Γκούντουριτς στο euroleague.net